**VIKTIGE BEGREPER I UTDANNINGSVALG**

**Utdanningsprogram:** Når du skal begynne på videregående skole må du velge hvilket utdanningsprogram du vil gå på. Det finnes 15. utdanningsprogram på vgs. der 10. av disse er yrkesfag, mens 5. er studieforberedende. Du finner disse på baksiden av arket.

**Studieforberedende:** Det er 5. studieforberedende utd.prog. De har mye mer teori enn yrkesfag, og tar vanligvis 3. år å gjennomføre. Du oppnår studiekompetanse, som gir rett til å studere på universitet eller høgskole. I teoretiske yrker arbeider en ofte ved en kontorpult eller en PC, og/eller med ting som kommunikasjon, idéskaping, planlegging, organisering eller ledelse. Arbeidsprosessene skjer ofte på PC-en eller på papir, og/eller i møte med andre mennesker. Teoretiske yrker som krever universitetsutdanning kalles akademiske yrker.

 **Studiespesialiserende:** Er et av de 5. studieforberedende utdanningsprogrammene. Det varer i 3. år og helt teoretisk. Du oppnår studiekompetanse, som gir rett til å studere på universitet eller høgskole.

**Studiekompetanse:** Er det du oppnår når du har fullført og bestått et av de 5. studieforberedende utd.programmene. Studiekompetanse (enten generell eller spesiell) gir rett til å studere på universitet eller høgskole.

**Yrkesfag:** Det er 10. yrkesfag på vgs. **Yrkesfaglig opplæring** fører fram til yrkeskompetanse (med eller uten fag-/svennebrev) Her er det mindre teori enn på studieforberedende utd.prog. og har mer vekt på det praktiske. I praktiske yrker arbeider du i hovedsak med kroppen og hendene. Du utfører arbeidet ved fysisk aktivitet. Et vanlig løp er «2+2 modellen». Da går du først på vg1 og vg2 (tar to år) og deretter er du lærling i en lærebedrift i to år. Til slutt kan du ta fag/svennebrev, og er ferdig utdannet og klar for yrkeslivet.

**Lærling:** Når du er ferdig med vg1 og vg2 på yrkesfag, kan du bli lærling i en lærebedrift. Det varer vanligvis i 2. år. Når læretiden er ferdig, kan du ta fag/svenneprøve, og få fag/svennebrev. Da har du en yrkesfaglig utdannelse og kan begynne på arbeidslivet.

**Fag/svennebrev:** Det får du når du har avlagt en praktisk og teoretisk prøve (fag/svenneprøven) når læretiden er fullført.

**Påbygg:** Er et tilbud som gjelder for de som går/har gått på yrkesfag, og som ønsker studiekompetanse. Enten tar du påbygg som tredje skoleår (i stedet for å begynne i lære) etter vg1 og vg2 på yrkesfag, eller ta påbygg etter ferdig utdannet innen et yrke.

**Hospitering:** Være på en videregående skole og prøve ut et selvvalgt utd.program i to dager, en gang på våren i niende klasse og en gang til høsten i tiende klasse.

**2. viktige nettsteder**

**VIGO:** Dataprogrammet du skal søke til videregående skole i. Søknadsfristen i fellesinntaket er 1. mars i avgangsåret på ungdomskolen.

**VILBLI.NO:** Beste nettstedet som gir deg informasjon om det meste angående vgs. blant annet beskrivelse av alle utdanningsprogrammene. Karaktersnittene for å komme inn på de forskjellige utd.program/vgs.skoler (tidligere år) ligger også her.

**DE 15. UTD.PROGRAMMENE DU KAN VELGE MELLOM**

**Yrkesfaglige utd.prog. Studieforberedende utd.prog.**

Bygg og anleggsteknikk Idrettsfag

Håndverk, design og produktutvikling Medier og kommunikasjon

Elektro og datateknologi Musikk, dans og drama

Helse - og oppvekstfag Studiespesialiserende

Naturbruk Kunst, design og arkitektur (KDA)

Restaurant - og matfag

Salg, service og reiseliv

Teknologi og industrifag

Frisør, blomster, interiør og eksponeringsdesign

Informasjonsteknologi og medieproduksjon